[{"text_idx": "#000000", "text": "Sonregistraj\u0302o por tiu c\u0302i rakonto ankorau\u0306 mankas."}, {"text_idx": "#000001", "text": "Estis knabineto kiu unue vidis la misteran formon en la malproksimo."}, {"text_idx": "#000003", "text": "Sing\u0302ena sed kurag\u0302a, la knabineto proksimig\u0302is al la virino. \u201cNi devas teni s\u0302in kun ni,\u201d la popolo de la knabineto decidis. \u201cNi gardos s\u0302in kaj s\u0302ian infanon sekure.\u201d"}, {"text_idx": "#000004", "text": "La infano baldau\u0306 ekvenis. \u201cPus\u0302u!\u201d \u201cAlportu kovrilojn!\u201d \u201cAkvo!\u201d \u201cPuuuuus\u0302s\u0302s\u0302s\u0302s\u0302uuu!\u201d"}, {"text_idx": "#000005", "text": "Sed kiam ili vidis la infaneton, c\u0302iuj saltis malantau\u0306en s\u0302okite. \u201cAzeno?!\u201d"}, {"text_idx": "#000006", "text": "C\u0302iuj ekdisputis. \u201cNi diris ke ni gardus la patrinon kaj la infanon sekure, kaj tion ni faros,\u201d diris iuj. \u201cSed ili alportos al ni malbons\u0302ancon!\u201d diris aliuloj."}, {"text_idx": "#000007", "text": "Kaj tiel la virino trovis sin sola denove. S\u0302i demandis sin, kion s\u0302i faru kun tiu stranga infano. S\u0302i demandis sin, kion s\u0302i faru kun si mem."}, {"text_idx": "#000008", "text": "Sed finfine s\u0302i devis akcepti ke li estas s\u0302ia infano kaj s\u0302i estas lia patrino."}, {"text_idx": "#000009", "text": "Nu, se la infano restis same malgranda, c\u0302io eble okazus alie. Sed la azeninfano grandig\u0302is kaj grandig\u0302is, g\u0302is li ne plu trovisi lokon sur la dorso de sia patrino. Kaj kiom ajn li klopodis, li ne povis konduti sin kiel homo. Lia patrino estis ofte laca kaj c\u0302agrenita. Iufoje s\u0302i devigis lin fari bestan laboron."}, {"text_idx": "#000010", "text": "Konfuzo kaj kolero kreskig\u0302is en Azeno. Li ne faru c\u0302i tion kaj li ne faru tion c\u0302i. Li ne kondutu sin tiel kaj li ne kondutu sin tiel. Li tiel kolerig\u0302is ke iutage li piedbatis sian patrinon al la tero."}, {"text_idx": "#000011", "text": "Azeno plenig\u0302is de honto. Li forkuris tiom malproksimen kaj tiom rapide kiom li povis"}, {"text_idx": "#000012", "text": "Kiam li c\u0302esis kuri, estis jam nokto, kaj Azeno perdig\u0302is. \u201cI-a?\u201d li flustris al la mallumo. \u201cI-a?\u201d g\u0302i resonis al li. Li estis sola. Li buklis sin strikte en pilkoformo kaj eniris profundan kaj maltrankvilan dormadon."}, {"text_idx": "#000013", "text": "Azeno vekig\u0302is kaj vidis strangan maljunulon, kiu fikse rigardis lin desupre. Li rigardis en la okulojn de la maljunulo kaj eksentis iom da espero."}, {"text_idx": "#000014", "text": "Azeno restis kun la maljunulo, kiu instruis lin pri multaj diversaj manieroj vivteni sin. Azeno au\u0306skultis kaj lernis, samkiel la maljunulo. Ili helpis unu la alian, kaj ili kune ridis."}, {"text_idx": "#000015", "text": "Iun matenon la maljunulo petis Azeno-n porti lin al montopinto."}, {"text_idx": "#000016", "text": "Alte inter la nuboj ili dormig\u0302is. Azeno song\u0302is, ke lia patrino malsanas kaj vokis lin. Kaj tiam li vekig\u0302is..."}, {"text_idx": "#000017", "text": "... la nuboj estis malaperintaj, kune kun lia amiko, la maljunulo."}, {"text_idx": "#000018", "text": "Azeno finfine sciis, kion fari."}, {"text_idx": "#000019", "text": "Azeno trovis sian patrinon, solan kaj funebrantan sian perditan infanon. Ili fikse rigardis unu la alian longtempe. Kaj tiam forte brakumis unu la alian."}, {"text_idx": "#000020", "text": "La azeninfano kaj lia patrino kreskis kunen kaj trovis multajn manierojn vivi kune. Iom post iom aliaj familioj eklog\u0302is c\u0302irkau\u0306e."}]